Årsmelding 2024
Årsmøte 2025
Ifølge vedtektene skal årsmøtet avholdes innen utgangen av mars måned.
Innkalling var tatt inn i Velavisen, på vår hjemmeside og på Facebook.
Årsmøtedokumentene ble publisert på vår hjemmeside og på Facebook.  
Årsmøtet ble gjennomført 18.03.2024.  
Styrets sammensetning i 2024 har vært:

	Britta Zeiner
	Leder
	Berger og Rykkinn Vel

	Olav Midtgarden
	Nestleder
	Mannskapet på Rykkinn

	Nina Skui Lindvig
	Styremedlem
	Bryn menighet

	Lucia Sennesvik
	Økonomiansvarlig
	Uavhengig

	Hilde Torp
	Styremedlem
	Sammen for Rykkinn

	Shahid Khadim
	Styremedlem
	Al-Noor moskeen

	Mette Dahle Emaus
	Sekretær
	Uavhengig

	Øyvind Jordheim
	Varamedlem
	Berger og Rykkinn Vel

	Ragnhild Oma
	Varamedlem
	Valborgs

	John Bellis
	Varamedlem
	RYKTE

	Per H. Hansen
	Varamedlem
	Mannskapet på Rykkinn/Speiderne

	Gro Anita Haugen
	Varamedlem
	Bryn menighet

	Alf Robert Nyborg Håland
	Varamedlem
	Norsk Folkehjelp

	Waheed Ahmed 
	Varamedlem
	Al-Noor moskeen


Lucia Sennesvik har vært regnskapsfører og Dag Erichsrud revisor.                                                               Mette Dahle Emaus sekretær.                                                                
Det har vært avholdt 8 styremøter og et konstituerende møte. 
Daglig leder har vært Benedicte Kristiansen
 
                                                                         
Aktiviteter / kurs:
Oppstart av aktiviteter ble gjort på bakgrunn av planer og søknader til kommunen, Sparebankstiftelsen, IMDI og Bufdir.   

Leksehjelp:
Hver onsdag fra 14.00 -16.00.
Våren 2024 var det tre lærere og 3-6 voksne elever. Dette har vært jenter og kvinner med innvandrerbakgrunn som går på videregående eller voksenopplæring dvs. grunnskole.                          Dette har blitt et svært godt tilbud for de få elevene som har deltatt, noe de også gir                                   sterkt uttrykk for.
Etter sommerferien har det vært to lærere og 1-3 faste voksne elever, en 3.klassing –
og enkelte voksne som kommer av og til.   
Aktiviteten ledes av Hilde Torp og Birgitte Garthus.
  

 
Norsk språkkafé: 
Dette er et samarbeide mellom Rykkinn bibliotek og RFS hver mandag kl.17.30 – 19.00. Språkkafeen er åpen for alle som ønsker å praktisere norsk språk. Første halvår ble språkkafeen drevet av fire frivillige.
Andre halvår har det vært seks frivillige. Det samtales om dagligdagse ting, nyheter og enkle
bøker. Det har vært en stor fordel å bli flere frivillige. Alle må ikke møte hver gang, og det
har vært mulig å dele deltagerne i flere grupper alt etter norskferdighetene. Hver enkelt får på den måten snakket mere. Det blir også mere interessant for den enkelte når de møter noen på omtrent samme nivå. Det serveres kaffe/te og kjeks.
Første halvår kom det 1- 5 deltakere pr. gang. Andre halvår har deltakelsen økt betraktelig til mellom 2 – 13 pr. gang.
De frivillige er:
Mette Dahle Emaus , Marianne Munch Rygh, Kristin Hagen, Grethe Hallset, Nini Roald
og Arnhild Hansen.



Gå-gruppe:
Hver mandag kl.10.00 har det vært oppmøte utenfor Grendehuset. Alle er hjertelig velkomne, ingen påmelding. En times gåtur i nærområdet mens praten går. Tempoet tilpasses deltakerne. Gruppeleder er Gullaug Krohn. Det var liten deltakelse i 2024 og tilbudet ble avsluttet i desember. 




                                                                    

                                                             
Vi går for Rykkinn:
Etter mye avisskriverier om konflikter og vold blant barn og unge på Rykkinn, sluttet vi oss til tiltaket «Vi går for Rykkinn». Dette var opprettet av FAU på barneskolen. Vi har etter hvert overtatt opplegget. Vi møtes to ganger i uka og går en til to timer i området der barn og unge ferdes. Vi går innom Fritidshuset og Skattkammeret og snakker med dem vi møter både 
der inne og ute.
 
Vi lager en plan for hver måned der vi rullerer på turene. Vi går til faste, 
kjente tider, så eventuelle nye deltakere kan slutte seg til. Tanken er at voksen, vennlig og ansvarlig tilstedeværelse i det offentlige rom på Rykkinn bidrar til å trygge alle,- både store og små. Vi har hatt to møter med Utekontakten og utvekslet erfaringer og tanker om opplegget. Vi møter også nå i et forum med SLT- koordinator, politi, utekontakt og skole. 
Fra våren 2024 har vi hatt jevnlige møter med Utekontakten.
Fra oktober 2024 ble det besluttet å avslutte gågruppa for å slutte opp om tilbudet
«Etter skoletid». 



Etter skoletid - kreativt verksted:
Et tilbud hver torsdag til barn og unge mellom 7 og 13 år. Høsten 2024 ble tilbudet utvidet 
til 2 ganger i uken – tirsdag og torsdag fra kl. 13.00 til kl. 16.30. Utvidelsen er et samarbeide 
mellom UFB og RFS. Barna spiser et varmt måltid sammen, tilberedt av våre frivillige 
Luciano og Gulhan. Deretter blir det kreative aktiviteter. Frivillige aktivitetsledere har vært 
Nora Hardal-Osa, Hilde Torp, Tone Bøsrup med flere. Elever fra Eineåsen ungdomsskole med valgfag «innsats for andre» har også vært med for å leke med barna og lære om  
aktivitetsledelse. Tilbudet er veldig populært og mellom 30 og 60 barn kommer innom hver gang.    
                                                              


«En til en» oppdrag: 
I 2024 har vi hatt litt flere «en til en» oppdrag. Flere trengte hjelp til å rydde balkongen eller
litt i hagen, og andre har fått hjelp til kjøring.   



Sykkelrep:
Et samarbeide mellom RFS og Mannskapet på Rykkinn. Dette har blitt arrangert foran inngangen til Rykkinn Senter i samarbeide med senterledelsen. Her kan man komme å få
reparert sykler. Sesongbasert. Har vært arrangert 2 ganger i 2024 pluss at de deltok på
«Sammen for Rykkinn». Dette har blitt et veldig populært tilbud, og målet er å løfte tilbudet
der reparasjon og gjenbruk er i fokus.    



                                                                 

Håndarbeidstreff:
Hver onsdag fra 11.00 – 13.30. Det er åpent for alle. I 2024 har det vært 21 treff
på vårhalvåret og 18 treff på høsten totalt 39 treff. I gjennomsnitt 20 deltakere pr. gang.
Flere nye har startet opp i høst og kommer jevnlig. Det er en ivrig, positiv og inkluderende gjeng med mye kunnskap om håndarbeid og «livet». Det serveres kaffe/te og kjeks.
Deltakerne har også vært med på:
· Tur til Hadeland Glassverk, hvor det var Håndarbeidsfestival
· Besøk på Seniorsenteret og lyttet til jazzperler
· Besøk på Seniorsenteret og lærte om Bob Dylan
· Gro Elin Christiansen lærte oss dobbelt-strikk
· Besøk på Seniorsenteret , «Strawberry field « ,med Arnegull og pappa’n
· På Nasjonalmuseet og så utstillingen »Sylkvasse ting» Samisk broderi
· Sommeravslutning på Vertshuset
· Besøk på Seniorsenteret,- foredrag om kunstig intelligens
· 5 personer deltok på Rykkinndagene
· Juleavslutning med en liten gave fra Fornebu Gjenbruk
Håndarbeidstreffet ledes av Ragnhild Oma.
                                                                   
       
    
Kvinnekafeen/internasjonalt kvinneforum:
Internasjonalt kvinneforum har vært aktiv på Rykkinn siden 2006. Forumet har arrangert temamøter, turer, fester, kurs, kulturkvelder og – 8.mars.
For tiden er det en arbeidsgruppe på 4 medlemmer. Denne møtes digitalt eller fysisk og har ansvar for å gjennomføre arrangementer. En torsdag i måneden inviteres det til kvinnekafé. Kvinnekafeen starter kl. 18.00 med mat og prat et tema med innledning og diskusjon kl.19.00. Oppmøtet er vanligvis 12-15 personer. En flerkulturell møteplass hvor kvinner fritt kan komme og dele tanker og meninger, dikt, sanger m.m. Det serveres et enkelt måltid. Noen kommer ofte, noen av og til. Til sammen har ca. 50 kvinner fra mange ulike nasjonaliteter vært på kvinnekafeen. Kvinnekafeen ledes av Hilde Torp.
Temaer/aktiviteter i 2024:
Januar: Forslag til vårplanene. 8.mars komiteen
Februar: Morsmålets dag. Alle sang, leste eller sa noe på sitt morsmål
Mars: Feiring av kvinnedagen med tog og fest med internasjonalt program. 
80 -100 deltakere.
April: Vietnam. En flyktning forteller.
Mai: Urtetur i nærmiljøet med Vigdis Helgesen
Juni: Hagefest hos Hilde
August: Idémyldring , hva gjør vi denne høsten
September: Palestinsk flyktning forteller sin historie fra Gasa
Oktober: Iranske kvinners situasjon – innlegg fra iranske studenter.
November: Samarbeidsrådet for tros- livssynssamfunn – dialog.
Desember: Internasjonalt julebord.
                                                                   
                                                           


Sykurs:
I 2024 ble det avholdt 2 nybegynnerkurs, 2 videregående kurs og et kurs i quiltet jakke/gjenbruk. Kursene har vært fulle og samlet mange forskjellige personer fra nærmiljøet til en felles interesse. Kursleder har vært Solveig Hopen.

                                                                       
                                                                       
Systue:
Etter endt sykurs var det mange som ønsket å sy mere og øve på det de hadde lært.                       RFS åpnet derfor opp for systue der deltakerne kan låne maskin, dele stoffer og ideer.
Det var 22 systuer i 2024. Dette vil fortsette i 2025. Et tilbud til tidligere kursdeltakere og alle andre i nærområdet som ønsker å sy sammen med andre. Ledes delvis av                    frivillige/daglig leder.  



Yoga:
I 2024 har det vært arrangert Yoga for kvinner. Et tilbud til kvinner som ønsker å trene                  i trygge omgivelser. Kurset var fullt, og vi ønsker å tilby dette også i 2025.
Kursleder var Helena Stokker.



Ferier på Rykkinn:
Aktivitetstilbud til barn og unge. Et samarbeide med UFB og Skattkammeret. 
Søkelys på alle skolens ferier. På disse aktivitetene deltar daglig leder og/eller ledere fra                 samarbeidspartnere, noen voksne frivillige pluss flere unge aktivitetsledere.

Vinterferien: 
Aktiviteter for barn 7-13 år. Bl.a. besøk på Eventyrfabrikken, Drammensbadet, 
Det var skøytedag, alpindag i Kirkerudbakken og kreativt verksted på Grendehuset.
Det ble servert varm mat hver dag.
Påske:
Kreativt verksted siste torsdag før påskeferien ble viet til å lage påskepynt. 
Vi arrangerte også skøytedag i samarbeid med Skattkammeret og UFB
                                                       
Sommerferie:
Vi arrangerte sommercamper i uke 26,27,31,32 og 33 for barn og unge                                                           
Hver uke var det bl.a. besøk på Tusenfryd, Burudvann, Bergvang Gård og Bjørneparken i Flå.                       Fredagene arrangerte vi kreativt verksted med 
fredagstaco. Barna var påmeldt for en uke av gangen, og alle ukene var fullbooket.                Det ble servert varm mat hver dag med unntak av Tusenfryd. Frivillige sørget for mye                  hjemmelaget mat.




Høstferie:
Vi arrangerte aktiviteter hver dag for barn og unge 7-13 år med bl.a. besøk på Tusenfryd,
Bjørneparken i Flå, båttur i Oslofjorden, besøk på Bergvang Gård og Kreativt verksted på Fritidshuset. 



Juleverksted:  
Det ble arrangert juleverksted 2 tirsdager og to torsdager i desember.
                                                                     
  
                                                                  
Arrangementer:

Juletrekasting:
I samarbeide med Mannskapet ble det arrangert juletrekasting 7. januar på Rykkinn skole.
Det var kaldt fint vær, og det var mange som møtte opp. Det ble servert 
gløgg og pepperkaker, og alle vinnerne fikk premie.



Sammen for Rykkinn:
Konseptet «Sammen for Rykkinn» ønsker å samle alle som tilbyr aktivitet og støtte til barn og ungdom på Rykkinn. Målet er å bidra til alle barn og unge på Rykkinn skal få like muligheter til å delta på fritidsaktiviteter. Gjennom mange år har «Sammen for Rykkinn» vært et stort arrangement en gang i året der frivillige og kommunale krefter møtes og presenterer sine aktiviteter og tilbud .
I 2024 var dette 30.mai i og utenfor Rykkinnhallen. Det var informasjonsstands og aktiviteter-idrett, musikkinstrumenter, leker (med skolens trivselsledere) internasjonal mat, kulturprogram med ved varaordføreren og innslag fra elever på Rykkinn skole, korps, band og sang.  Våre frivillige sto for rigging, rydding og sikkerheten på arrangementet.                         
Arrangementet var bra besøkt av skolebarn og foreldre.                                                                     
                                                               
                                                               
                                             
Tur til Bergvang gård med Civitan Bærum:  
Civitan Bærum, Homestart og RFS inviterte familier i våre områder til en koselig tur                                til Bergvang gård. Vi var med våre familier 80 - 100 personer. En gang på våren og en gang på høsten,- til stor glede for alle.     
                                                                
    
                                                                   
Quiz:
5.april arrangerte Mannskapet quiz-kveld. Arnegull underholdt og Cinque Terre Trattoria Kolsås stod for mat og drikke.
Meget populært, - det var fullt hus.

Rykkinndagene:
Et samarbeide med Rykkinn bibliotek. Arrangert i november. 
Formålet med arrangementet er å sette søkelys på kunst og litteratur. Det er et mål å løfte lokale aktører. Det var godt oppmøte. I regi av Mannskapet ble det på torsdag 7. november arrangert en quizkveld. Arnegull sto for underholdningen og Cinque Terre for maten. Det var godt oppmøte og god stemning.
Lørdag var det forfatterbesøk og barneteater på Biblioteket.
Søndagen var det kulturprogram hele dagen med korps, sang ,musikk, dans og opplesning
av lokale krefter. Det var også salgsboder – stort sett med håndarbeider og selvlagete produkter. Det var kunstutstilling med lokale kunstnere. 
Vi hedret Eva Marie Bellis og overrakte en benk som står ved inngangen til RFS.    
Hilde Torp var konferansier.
Det var salg av kaffe og kaker. Frivillig ungdom fra RFS sto for salget.



Frivillighetsdagen 5. desember:  
Denne dagen hadde vi stand på Rykkinn Senter arrangert av Mette Dahle Emaus og
barn fra «Etter skoletid» Målet var å fortelle om aktivitetene våre og rekruttere
nye frivillige. 
                                                                    


Ung på Rykkinn:
Prosjektet inviterte til et temamøte i samarbeid med FAU på Eineåsen skole og arbeidsgruppen til «Sammen for Rykkinn». 
Marco El- Safadi holdt foredrag. Også innslag fra en ung ansatt på Fritidshuset og en
lokal innebandytrener. Ung på Rykkinn arbeidsgruppa har også arrangert «Jentefest» for unge jenter på ungdomsskolenivå og avslutningsfest for aktivitetslederne. 
Ung på Rykkinn har et lokalt forankret samarbeidsprosjekt med Utekontakten i Bærum og Rykkinn Senter, der lokale ungdommer får jobbtilbud i skoleferiene. Prosjektet jobber for positive holdninger mellom næringslivet i nærmiljøet og ungdommen. 6 ungdommer har vært sysselsatt gjennom dette prosjektet.   
                  


Julegaver:
Også i år har vi vært «julenisse». Vi delte ut ca. 200 gaver. Gavene kom fra                                «Julens ønsketre» på Rykkinn senter og fra enkeltpersoner. Britta og Benedicte pakket gaver, og Benedicte sørget for at de kom fram til mottakerne. Liste over mottakere fikk vi hovedsakelig fra skolen og Flyktninghjelpen.
                                                                                     
                                                                
                                                              
Frivilliglunsjer:
I 2024 har Benedicte invitert til lunsjer for våre frivillige ca. en gang i måneden.
2. juni var det invitert til sommerlunsj og 12. desember til julelunsj for våre faste frivillige og samarbeidspartnere.  
                                                               7

                                                                    
Utleie:
Utleie av Rykkinn Grendehus har i 2024 vært som normalt.  
Inntektene fra utleie dekker felleskostnadene til Bærum kommune og utgifter til diverse renholds midler og supplering av glass, servise etc. Siden RFS benytter lokalene selv mer enn tidligere, er leieinntektene noe lavere enn før. Vi har to faste leietakere, ellers leies det ut til møter og sosiale sammenkomster. 
    
 
	  
Samarbeidspartnere i 2024:
Rykkinn bibliotek, Bryn menighet, Al Noor moskeen, BVHIF, Bymisjonen v/ Skattkammeret, Ungdom og Fritid Bærum kommune, Utekontakten i Bærum Kommune, Forandringshuset KFUM, Berger og Rykkinn Vel, Mannskapet på Rykkinn, Norsk Folkehjelp, Asker og Bærum, Lions og Internasjonalt kvinneforum.
Lokalt næringsliv: Gode avtaler med MENY på Rykkinn Senter og Bakkal.                               Godt samarbeid med Rykkinn senter ved daglig leder.
                                                  
                                                                  

Antall frivilligtimer lagt ned i 2024:
Det er lagt ned ca. 2300 frivilligtimer i 2024.                                                                                                    RFS har 150 registrerte frivillige. Av disse er 22 aktive ca. en gang i uken.  


Prosjektmidler:                                                                                                                     Det har vært søkt om og mottatt kr.500 000,- fra Bufdir til «Ferier på Rykkinn»                                     Eventuelt ubrukte midler må betales tilbake.                                                                                    Fra Bærum kommune har vi mottatt kr.60 000,- til «Ung på Rykkinn»,                                               kr.30 000,- til «Rykkinndagene og kr.230 000,- i IMDI midler og kr. 25 000,- fra Sparebankstiftelsen til «Ung på Rykkinn» / «Sammen for Rykkinn» - totalt kr. 910 000,- 
                                  




                                                                                      
Virksomhetsplan for 2025:
Frivilligsentralen fortsetter i 2025 med de allerede etablerte aktivitetene:
· Leksehjelp. 
· Norsk språkkafé. 
· Håndarbeidstreff.
· Kvinnekafé.
· Etter skoletid- Kreativt verksted.
· Sykurs, - for nybegynnere, - for viderekommende,- åpen systue.
· Reparasjon av sykler.
· Ferier på Rykkinn, vinterferie, - påskeferie, - sommerferie, - høstferie.
· Yoga.
· Ung på Rykkinn 
Vi har ikke gitt opp håpet om å få til svømmetrening for kvinner og                           sjakk kurs for barn og unge, og vi vil arbeide for dette i 2025.
I tillegg vil vi arbeide videre for å få til aktiviteter for unge fra ungdomsskoletrinnet og oppover.                                             
Arrangementer vil vi videreføre:
· 8.mars,- kvinnedagen.    
· Sammen for Rykkinn. 
· Rykkinndagene med Quiz.
· Innsamling/ utdeling av julegaver.
· Juletrekasting.
Vi vil prøve å få til sosiale arrangementer for å forebygge ensomhet blant voksne.
      Utleie av Grendehuset vil fortsette som tidligere.

RFS vil arbeide for et samarbeide med andre lokale lag og organisasjoner der det er naturlig å samarbeide om aktiviteter. Vi vil søke å rekruttere flere frivillige til både å lede og bidra til aktivitet.                                                                    Målet for RFS er å skape aktivitet for og på tvers av alle samfunnslag på Rykkinn                 og bli samlingspunktet for frivillig arbeid i nærmiljøet.  
2

